钦定古今图书集成/方舆汇编/职方典/第1185卷 > 《饮王行甫苍苍阁醉题》前人
## 钦定古今图书集成/方舆汇编/职方典/第1185卷 > 《饮王行甫苍苍阁醉题》前人

临皋万户充南郭，中有词人读书阁。野客能乘野兴
来，一览山川穷二鄂。山川佳气郁苍苍，白云黄鹤遥
相将。庾亭南楼隔烟水，春申故垒平林塘。林塘烟水
自今古，吴魏纷争谁足武。有酒且醉醉且歌，图麟画
凤俱尘土。尘土从来易误人，偏君闭阁甘沈沦。为问
江乡几知已，能令此地生精神。